
Muallifdan 


Bismillahir rohmanir rohiym 
Ushbu risolamni: 
e Keng yerlari torlik qilib hijratdan oʻzga chora topolmayotgan; 


e Yagona gunohlari «La ilaha illalloh» boʻlgani tufayli barcha haq-huquqlaridan mahrum etilgan, oʻz 
yurtlarida xorlik va xoʻrlik koʻrib, hatto inson qatoridan chiqarib tashlangan; 


e Fitna va imtihon zamonida eng yaqin doʻstlaridagi oʻzgarishlarni koʻrib, hayronu lol qolgan; 
e Haq yoʻlda yurtidan, oilasidan quvg£in qilingan; 
e Alloh yoʻlida hijrat qilib, oʻzlari uchun ma'qul boʻladigan azizlik va jihod maydonini izlayotgan; 


Barcha-barcha muhojir birodarlarimga bagʻishlayman. Ushbu kitobcham mazlum og£ʻa-inilarim, mazluma opa- 
singillarim qalbiga ozgina quvonch va taskin bagʻishlasa, oʻzimni baxtiyor sezardim. Albatta Alloh ta'olo har 


narsani eshitguvchi va mehribon zotdir. 

Muqaddima 


Barcha hamdu sanolar Allohgadir. Guvohlik beramanki, Allohdan oʻzga barhaq iloh yo“q va Muhammad 
sollallohu alayhi va sallam Uning rasulidir. 


«Ey moʻminlar, Allohdan haq-rost qoʻrqish bilan qoʻrqinglar va faqat musulmon boʻlgan hollaringizda 
(hayot kechirib, musulmon boʻlgan hollaringizda) dunyodan oʻtinglar!». («Oli-Imron»-103). 


«Ey insonlar, sizlarni bir jondan (Odamdan) yaratgan va undan juftini (Havvoni) vujudga keltirgan 
hamda u ikkovidan kop erkak va ayollarni tarqatgan Parvardigoringizdan qoʻrqingiz! Yana 
oralaringizdagi savol-javoblarda oʻrtaga nomi solinadigan Allohdan qoʻrqingiz va qarindosh-urug£ʻlaringiz 
(bilan ajralib ketishdan saqlaningiz)! Albatta Alloh ustingizdan kuzatuvchi boʻlgan Zotdir». («Niso»-1). 


«Ey moʻminlar, Allohdan qoʻrqinglar, toʻgʻri soʻzlanglar! (Shunda Alloh) ishlaringizni oʻnglar va 
gunohlaringizni magʻfirat qilur. Kim Allohga va Uning rasuliga itoat etsa, bas, u buyuk saodatga erishibdi». 
(«Ahzob»-70,71). 

Eng rost soʻz Allohning kitobi va eng yaxshi yol Muhammad sollallohu alayhi va sallam sunnatlaridir. 
Ishlarning eng yomonrog£ʻi — yangi paydo qilinganlaridir, zero dindagi har bir yangilik — bid'at, har bir bid'at esa 
zalolatdir. Zalolat esa doʻzaxga boshlaydi. 

Mo`min kishi hayoti davomida qalbida ham, amalda ham butunlay Alloh ta'olo tarafiga oʻtib olmogʻi, hamisha 
Uning roziligini topishga tirishmog£ʻi lozim. Shu tufayli moʻmin kishi oʻz diniga, iymoniga va ibodatiga tajovuz 
qilinmaydigan hamda inson hayotining mazmun-mohiyatini tashkil qiluvchi asosiy gʻoya - Alloh ta'olo ibodati - 
oʻzining eng toza va barkamol koʻrinishida namoyon boʻla oladigan yerni istamogʻi va shunday yernigina oʻziga 
vatan tutmog£i lozim. 


«Men jin va insonlarni faqat O'zimga ibodat qilishlari uchungina yaratdim». («Vaz-zariyot»-56). 


«Holbuki, ular faqat yagona Allohga, u Zot uchun dinni xolis qilgan, toʻgʻri yoldan og“magan hollarida 
ibodat qilishga va namozni toʻkis ado etishga hamda zakotni (haqdorlarga) ado etishga buyurilgan edilar. 
Mana shu toʻgʻri (yoʻldagi millatning) dinidir». («Bayyina»-5). 


Mo`min majburlik sababidan johillar orasida yashasa ham uning ichki va tashki dunyosi hamisha ulardan farq 
qilmog£ zarur. Rasululloh sollallohu alayhi va sallam dedilar: 


"(Agar boshqa imkonlaringiz boʻlmasa), ular bilan faqat jussalaringiz aralashib yursin, amallaringiz bilan 
esa ulardan farqli boʻling». 


Sof e'tiqodli moʻminlar, xususan, bugungi kunda islom olamining hech qaeriga sigʻ“mayaptilar. Hozirda 
yagona Allohga boʻysunadigan moʻminlar uchun omonlik diyorining topilishi mushkul. Haq-huquqlari toptalib, 
fisqu fujur tantana qilayotgan bir kunda birodarlarimiz qaerga bosh olib ketishga ham hayronlar. 


Hijrat qiladigan joyning oʻzi boʻlmasa, qaerga hijrat qilinadi? 


Agar hijrat qiladigan joy topilsa, dunyoning toʻrt tomoniga sochilib ketgan moʻminlar oʻsha hijrat hovlisiga 
toʻplanishlari kerakmi? 


Umuman hijratning oʻzi nima? U faqat tugʻilgan yurtni tashlab chiqishmi? 
Hijrat qachon farz va qachon mustahab boʻladi? 
Uning maqsadlari, sabablari nima? 


Ushbu risolamizda Alloh ta'olo tavfiqi ila yuqoridagi savollarga javob topishga harakat qilamiz. Alloh ta'olo 
barchamizdan qilgan xayrli amallarimizni O'z dargohida qabul etsin. Paygʻambarimiz va sayyidimiz 
Muhammadga, u zotning ahli-oilasi va ashoblariga salotu salomlar boʻlsin. 


Abdul Mun'im Mustafo 
1422-h.y. 24-Ramazon / 2001-y. 9-dekabr 

Zarur ta'riflar 


«Hijrat» soʻzining lugʻaviy ma'nosi bir joydan ikkinchi joyga koʻchish demakdir. 


Shariatda esa «hijrat» deb Alloh yoʻlida kufr yerini tashlab, islom yurtiga yoki fitna avj olgan yerdan fitna 
kamroq joyga chiqishga aytiladi. 


Demak, boshqacha qilib aytganda Alloh roziligini topish imkoni boʻlgan yerlarga intilish va shunday yerlarni 
oʻziga vatan qilish hamda Allohning gʻazabini keltiruvchi ishlar rivoj topgan yerlardan oʻzini olib qochish hijratdir. 


Hajr aslida biron narsani tark qilmoq, undan uzoqlashmoq degani boʻlib, arab tilidagi «vasl» (ulamoq, 
bogʻlamoq, jamlamoq ma'nolarini anglatuvchi) soʻzining ziddini anglatadi. 


Shuning uchun yomon narsani hajr qilish vojib boʻladi va bunday hajr tahsinga sazovor. Ammo shariatda 
maqtalgan bir xayrli amalni hajr qilish nojoiz boʻlib, aksincha uni vasl qilish, ya'ni unga yaqinlashish lozim. 


Hijrat ikki turli boʻladi: 


Birinchisi: Jon va din salomatligi yoʻlida amalga oshiriladigan makoniy hijrat boʻlib, Alloh yoʻlida kufr yerini 
tark etib, islom diyoridan boshpana topmoq yoki fitna avj olgan yerlarni tashlab, fitna kamroq boʻlgan yerga 
chiqmoqdir. 


Bunday hijrat shariatda sobit boʻlib, u haqda bir qancha oyat-hadislar vorid boʻlgan. 


«Kim Alloh yoʻlida hijrat qilsa, yer yuzida koʻp panoh boʻlgudek joylarni va kengchilikni topgay. Kim 
uyidan Alloh va uning paygʻambari sari muhojir bo“lib chiqsa, soʻng (shu yoʻlda) unga oʻlim yetsa, batahqiq 
uning ajri-mukofoti Allohning zimmasiga tushar. Alloh magʻfiratli, mehribon boʻlgan Zotdir». («Niso»-100). 


«Zulmu qiynoqlarga duchor boʻlganlaridan soʻng Alloh yoʻlida hijrat qilgan zotlarni albatta bu 
dunyoda ham goʻzal (goʻshalarga) joylashtirurmiz. Endi oxirat ajri-mukofoti yanada kattaroq ekanini 
(odamlar) bilsalar edi!». («Nahl»-41). 


«Soʻngra (ey Muhammad sollallohu alayhi va sallam, bilingki), albatta Parvardigoringiz, (Makka 
mushriklari tomonidan azoblanish, kufrga majbur qilinish bilan) fitnalarga duchor etilganlaridan keyin 
(Makkai mukarramadan Madinai munavvaraga) hijrat qilgan, soʻng (Alloh yoʻlida) jihod etib, (bu jihod 
mashaqqatlariga) sabr-toqat qilgan zotlar uchun (madadkor, yordamchidir). Albatta Parvardigoringiz U 
(mehnat-mashaqqatlarni koʻtarganlaridan) keyin (ular uchun) magʻfirat qilguvchi, mehribondir». («Nahl»- 
110). 


«Iymon keltirgan, hijrat qilgan va Alloh yoʻlida kurashgan zotlar va (muhojirlarga) uy-joy berib, 
yordam qilgan zotlar - ana oʻshalar haqiqiy moʻminlar boʻlib, ular uchun magʻfirat va ulug“ rizq bordir». 
(«Anfol»-74). 


Rasululloh sollallohu alayhi va sallam dedilar: 


«Mushriklar bilan ularning diyorida birga yashagan kishidan (musulmonlar) zimmasi pok». (Tabaroniy 
rivoyati). 


«Mushriklar orasida yashayotgan barcha musulmondan men pokman,- dedilar Rasululloh sollallohu alayhi va 
sallam. - Yo Rasululloh, nega?- deb soʻradilar. - Ularning (ya'ni mushrik bilan moʻmin) yoqqan gulhanlari (bir- 
biriga) koʻrinmasligi lozim,- dedilar Rasululloh sollallohu alayhi va sallam». (Termiziy rivoyati). 


«Menga Alloh buyurgan besh kalimani sizlarga (ham) buyuraman: quloq solish, itoat, jamoat, hijrat va 
jihod».(Termiziy rivoyati). 


«Abu Fotima roziyallohu anhu Nabiy sollallohu alayhi va sallamga dedilar: 
- Yo Rasulalloh, menga shunday bir amalni oʻrgatingki, uni mudom toʻliq ado etay. 


- Hijratni mahkam tutgin, zero uning misli yoʻq!- dedilar Rasululloh sollallohu alayhi va sallam». (Nasoiy 
rivoyati). 


Ya'ni hijrat muhojirga dunyoyu oxiratda koʻp yaxshiliklar keltirgani bois, unga teng keladigan boshqa narsa 
yoʻqdir. 


«Jarir roziyallohu anhudan: Rasululloh sollallohu alayhi va sallam bay'at olayotganlarida yonlariga bordim va: 

- Yo Rasululloh, qo`lingizni bering, sizga bay'at beraman. Menga shartlaringizni ayting, siz yaxshiroq bilasiz!- 
dedim. 


- Allohga ibodat qilasiz, namozni qoim etasiz, zakot berasiz, musulmonlarga nasihatgo“y boʻlasiz va 
mushriklardan yiroq yurasiz. (Ana shu shartlarga binoan) bay'atingizni qabul qilaman!- dedilar Rasululloh 
sollallohu alayhi va sallam». (Nasoiy rivoyati). 


«Kim mushrik bilan birlashib, u bilan birga yashasa, oʻsha (mushrik) bilan barobardir». (Silsilai sahiha). 


«Kimga Alloh yoʻlida (jihodga chiqqan chogʻida) biron shish (chipqon) chiqsa, bu undagi shahidlar alomati- 
belgisidir». (Abu Dovud rivoyati) 


«Abdulloh ibn Amr ibn Os roziyallohu anhudan: Madinada tugʻilib oʻsgan bir kishi Madinada vafot etdi. 
Rasululloh sollallohu alayhi va sallam unga janoza oʻqigach dedilar: 


- Qaniydi u oʻzga yurtda vafot qilganida. 
- Nima uchun, yo Rasululloh?- deyishdi sahobalar. 


- Agar kishi tugʻilib oʻsgan yeridan boshqa yurtda vafot etsa, uning uchun jannatda tugʻilgan yeridan to qadami 
uzilgan joyga qadar oʻlchab beriladi». (Nasoiy rivoyati). 


Bulardan tashqari Alloh yoʻlida hijrat qilishga chaqiruvchi hamda hijratdan qolishni qoralovchi yana bir 
qancha hadislar mavjud. 


Ikkinchisi: Gunoh-ma'siyatlarni va Alloh qaytargan har qanday narsani hajr qilish, ya'ni tark etish. 


«Tili va qoʻlidan musulmonlar salomat qolgan kishi musulmondir. Alloh ta'olo qaytargan narsadan hijrat 
qilgan kishi muhojirdir». (Buxoriy rivoyati). 


Yuqorida oʻtgan hadislardan ma'lumki Alloh ta'olo moʻminni mushriklar orasida yashashdan ham qaytargan. 
Demak, mazkur hadis hijratning har ikkala turini oʻzida jamlagan. 


«Odamlar mollari va jonlariga (uning tajovuzidan) omonda boʻlgan kishi moʻmindir, xato va gunohlarni tark 
qilgan kishi muhojirdir». (Ibn Moja rivoyati). 


«Hijratning eng afzali - Parvardigoring yomon koʻrgan narsani tark etmogʻingdir». (Ahmad rivoyati). 


«Nabiy sollallohu alayhi va sallamdan eng afzal hijrat haqida soʻrashganida: - Alloh harom qilgan narsani tark 
etgan kishi!- deb, javob berdilar». (Abu Dovud va Nasoiy rivoyati). 


Ibn Hajar yozadi: 


- Hijrat zohiriy va botiniy boʻladi. Yomonlikka buyuruvchi nafs va shayton chaqirigʻiga javob bermaslik - 
botiniy hijrat. Dinini fitnalardan olib qochish - zohiriy hijrat. 

Hijrat sabablari va maqsadlari 


Har bir hijratning shar'iy hukm doirasiga kirmogʻi uchun ma'lum sabab va maqsadlar topilishi lozim. Aks 
holda bu hijrat sanalmaydi. Quyida ana shu sabab va maqsadlarning eng muhimlari xususida soʻz yuritamiz. 


1. Ibodat va din salomatligi 


Agar moʻminning dinu ibodatiga tazyiq oʻtkazilsa va Alloh unga vojib qilgan diniy amallarni u o“z yurtida ado 
etolmasa, uning uchun ibodatini erkin ado etadigan, diniga toʻla amal qila oladigan boshqa joyga hijrat qilish farz 
boʻladi. Chunki inson Alloh ta'ologa ibodat qilmoq uchun yaratilgan. Ya'ni, uning tirikligining mazmuni, 
hayotining bosh maqsadi - Alloh azza va jalla ibodati bo“lmogʻi kerak. Shunday ekan moʻmin kishi ana shu yoʻlda 
har qanday narsasidan voz kecha olishi lozim. 


«Men jin va insni faqat O'zimga ibodat qilishlari uchungina yaratdim». («Vaz-Zariyot»-56). 


«Holbuki ular faqat yagona Allohga, U Zot uchun dinni xolis qilgan, toʻgʻri yo`ldan ogʻ“magan hollarida 
ibodat qilishga va namozni toʻkis ado etishga hamda zakotni (haqdorlarga) ado etishga buyurilgan edilar. 
Mana shu toʻgʻri (yoʻldagi millatning) dinidir». («Bayyina»-5). 


Ushbu oyatlardagi ibodat kalimasi umumiy ma'noda kelgan boʻlib, u Alloh ta'ologa suyukli boʻlgan zohiriy va 
botiniy barcha amallarni, soʻz va hatti-harakatlarni oʻz ichiga oladi. 


Inson hayotining mohiyati sanalmish Alloh ta'olo ibodati tinchlikda ham, urush holatida ham, safarda ham, 
muqimlikda ham hamisha asosiy g“oya-maqsadligicha qolaverdi. 


Shu boisdan qaerda Alloh ta'ologa toʻliq ibodat qila olsa, moʻmin oʻsha yerni vatan tutadi. Qaerda ibodat 
qilish erkinligi yoʻqolsa, u yerni tark etadi. 


«Ey iymon keltirgan bandalarim, shak-shubha yoʻqki, mening yerim keng, kattadir. Bas, sizlar 
mengagina ibodat qilinglar!». («Ankabut»-56). 


Inson ibodatini komil suratda ado etmogʻi uchun Alloh ta'olo yerni keng qilib qoʻygandir. Ya'ni biron yerda 
ibodatga toʻsqinlik qilinsa, inson albatta ibodat erkinligi mavjud boʻlgan boshqa yerni topishi va u yerga hijrat 
qilishi mumkin. Demak, ibodatdagi noqislik uchun yashayotgan joyni bahona qilib boʻlmaydi. 


Yuqoridagi oyati karimani olimlar quyidagicha sharhlaganlar: 
Mujohid aytadi: - Mening yerim kengdir. Unda hijrat qilib, jihod qilinglar. 


Sa'id ibn Jubayr aytadi: - Biron yerda gunoh-ma'siyatlar qilinayotgan boʻlsa, uni tark etinglar. Zero, Mening 
yerim kengdir. 


Ato aytadi: - Ma'siyatga buyurilsangiz, u yerdan qochib chiqing. Chunki Mening yerim - keng. Shuningdek, 
yashayotgan joyida sodir etilayotgan ma'siyatlarni oʻzgartirishga qurbi yetmagan har bir moʻmin ibodat qilish 
imkoni bor yerlarga hijrat qilmog£i lozim. 


Mutarrif ibn Abdulloh aytadi: - Mening yerim, ya'ni sizlarga berajak rizqim kengdir. Bas hijrat qilinglar. 


Ibn Kasir oʻz tafsirida yozadi: - Rasululloh sollallohu alayhi va sallam: «Shaharlar Allohning shaharlaridir. 
Bandalar Allohning qullaridir. Qaerda yaxshilikni topsangiz, oʻsha yerni vatan tutingiz», deganlar. Shu bois 
Makkada ahvol ogʻirlashgach, sahobalar Habashistonga hijrat qildilar. Dinlarini fitnadan olib qochgan zotlar 
Habash yerlarida ibodat erkinligi va boshpana topdilar. Najoshiy (Alloh uni rahmatiga olsin) sahobalarga hurmat 
koʻrsatib, ularni oʻz himoyasiga oldi va ularni ozod-erkin insonlar qilib qo'ydi. 


«(Ey Muhammad sollallohu alayhi va sallam), Mening iymon keltirgan bandalarimga ayting: 
«Parvardigoringizdan qoʻrqingiz! Bu dunyoda chiroyli amal qilgan zotlar uchun (oxiratda) chiroyli (oqibat- 
jannat) bordir. Allohning yeri kengdir. Hech shubha yoʻqki, sabr-toqat qilguvchilarga ajr-mukofotlari 
behisob ravishda toʻla-toʻkis qilib berilur»». («Zumar»-10). 


Mazkur oyati karimada Alloh ta'olo taqvoga buyurish bilan Allohning yeri keng ekanligini bir-biriga bogʻliq 
suratda zikr qildi. Goʻyoki shunday xitob boʻlmoqda: Ey, Allohning bandasi, hech narsa sizni taqvodan toʻsmasin. 
Agar yurtingizda sizni taqvodan toʻ“smoqchi boʻlsalar, bilingki - Allohning yeri kengdir. Bunday yerni tark etib, 
haqiqiy taqvo va ibodatga imkon boʻlgan yurtni vatan tuting. 

«Albatta (musulmonlar bilan birga hijrat qilmasdan kofirlar qoʻl ostida yashashga rozi boʻlish bilan) o“z 
jonlariga jabr qilgan kimsalarning jonlarini olish chogʻida farishtalar ularga: «Qanday holda 

yashadingiz?», deganlarida: «Biz bu yerda chorasiz-bechoralar edik», dedilar. (Shunda farishtalar): «Hijrat 
qilsanglar Allohning yeri keng emasmidi? (Nega dinu iymonlaringiz yoʻlida bu yurtdan hijrat qilmadinglar ?)», 
deyishadi. Bundaylarning joylari jahannamdir. Qandayam yomon joydir u». («Niso»-97). 


O'z vatanlari va hovli-joylarini qizg“anganlari hamda kofirlar sonini koʻpaytirishga xissa qoʻshganlari uchun 
Alloh ta'olo hijrat qilishga qodir boʻla turib, undan qolgan kimsalarni oʻz joniga zulm qilganlar deb atadi va hijrat 
qilishlari mumkin boʻlgan yer mavjud boʻla turib, ular keltirayotgan arzimas vaj-bahonalarni e'tiborga olmadi. 


Hijratning ahamiyatini ta'kidlovchi omillardan yana biri shuki, zolimlar orasida - ularning munkar ishlarini 
inkor etmasdan - hayot kechirish kishining diniga, xulqiga va turmush tarziga yomon ta'sir qiladi. Shuning uchun 
Alloh ta'olo zulm egalari bilan oʻtirmaslikni buyurdi. 


«Endi agar shayton yodingizdan chiqarsa, eslaganingizdan soʻng bu zolim qavm bilan birga oʻtirmang!» 
(«An'om»-68). 


«Axir (Alloh) sizlarga Kitobda: «Qachonki Allohning oyatlari inkor qilinayotganini va masxara 
qilinayotganini eshitsangizlar, to boshqa gapga o“tmagunlaricha unday kimsalar bilan birga oʻtirmanglar», 
degan soʻzlarni nozil qilgan edi-ku?! (Modomiki ular bilan oʻtirgan ekansizlar), demak sizlar ham shak- 
shubhasiz ularning xuddi oʻzisiz. Albatta Alloh barcha munofiq va kofirlarni jahannamga jamlaguvchidir». 
(«Niso»-140). 


Ya'ni, amri ma'ruf va nahyi munkar qilmasdan, oʻz ixtiyori bilan ana shu davrada oʻtirgan kishi hukmini Alloh 
ta'olo shu majlis egalari hukmi bilan barobar qildi. Demak, ular kufr ustida oʻtirgan boʻlsalar, u ham kofir boʻladi, 
agar ular fosiqlik yoki zulm ustida boʻlsalar, u ham zolim yoki fosiq boʻladi. 


Umar ibn Abdulaziz sharob ichib oʻtirgan bir necha kimsani tutib keltirilganda ularga darra urishni buyurdi. 
Ular orasida bir ro“zador ham bor edi. Tabiiyki, u ichmagandi. «Bu roʻzador»,- deyilganda, Umar ibn Abdulaziz: 
«(Modomiki, ular bilan oʻtirgan ekansizlar), demak, sizlar ham shak-shubhasiz, ularning xuddi oʻzisiz», degan 
oyatni oʻqidi va haligi ro“zadorni ham darralatdi. 


«Bani Isroil orasidan kofir bo“lgan kimsalar Dovud va Iso bin Maryam tilida la'natlangandirlar. Bunga 
sabab ularning osiy boʻlganlari va haddan oshganlaridir. Ular bir-birlarini qilgan noloyiq ishlaridan 
qaytarmas edilar. Bu qilmishlari naqadar yomon ish!». («Moida»-78,79). 


Tafsirlarda keladiki, Bani Isroil ma'siyat ishlarga qoʻl urganida, ulamolari ularni qaytardilar. Biroq ular 
haromdan tiyilmadilar. Bora-bora ulamolari ham asta-sekin o“z qavmi bilan gunoh-ma'siyatlarda ishtirok etadigan 
va haromdan tiyilmaydigan boʻlishdi. Shunda Alloh ta'olo ularni bir-birlariga oʻxshatib qoʻydi. Ular Dovud, 
Sulaymon va Iso bin Maryam tilida la'natlandilar. 


Avval qavmini munkardan qaytargan va shundan soʻnggina ularga oʻxshab qolganlar holi shu boʻlsa, munkar 
qilinayotgan oʻrinda hech bir e'tirozsiz qatnashib oʻtirganlarning jazosi nima bo£ʻlarkin-a?! Shubhasiz, ular 
avvalgilardan koʻra jazolanishga, Allohning rahmatidan yiroq etilishga koʻproq sazovordir. 


Hadisi sharifda keladiki: 


«Yaxshi suhbatdosh bilan yomon suhbatdoshning misoli goʻyo mushk-anbar egasi bilan bosqon bosuvchiga 
oʻxshaydi. Mushk-anbar egasi yo senga mushk hadya qiladi, yo undan oʻzing sotib olasan, loaqal undan mushkning 
hushbo`y hidini tuyasan. Bosqon bosuvchi esa yo kiyimingni kuydirib qoʻyadi yoki undan badboʻy hid topasan». 
(Muttafaqun alayh). 


Demak, zolimlarni hajr qilish, yomonlar davrasidan yiroq boʻlish islom shariati talablaridandir. Ushbu talabga 
shariat buyruqlariga muvofiq ravishda rioya qilmoq lozim. 


2. Jon omonligi 


Agar moʻmin kishi zolimlar uni qatl qilmoqchi boʻlayotganlarini sezsa yoki ular tarafidan joniga shu kabi 
jiddiy bir tahdidni his etsa va oʻzini bu tajovuzdan himoyalashga qodir boʻlmasa, oʻz hayotini va ahli-oilasini omon 
saqlash uchun bexavotir yerlarga hijrat qiladi. 


Zero, Islom shariatining asosiy maqsadlaridan biri ham inson hayotining har qanday xatardan omonligini 
ta'minlashdir. Shuning uchun shariatda oʻlim xavfi tahdid solganida bir qancha ruxsatlar kuchga kiradi. 


Mo`min xayotini saqlab qolish uchun zarurat tugʻilganda ayrim harom narsalarni yeyishi mumkin. Masalan, 
sahroda tashnalikdan oʻlar holatiga kelgan inson mast qiluvchi ichimlikdan boshqa narsa topmasa, suvli joyga yetib 
olgunga qadar unga kifoya qiladigan miqdorda harom ichimlikdan ichishi mumkin. 


Ochlikdan sillasi qurigan kishi halol yegulikka yetib olguniga qadar, ochlikdan o“lmaydigan miqdorda oʻlimtik 

yoki choʻchqa goʻshtidan yeyishi mumkin. 


«Axir U sizlarga harom qilgan narsalarni mufassal bayon qilib qoʻygandir. Magar chorasiz qolgan 
hollaringizdagina (u harom qilingan narsalardan yeyishlaringiz mumkin). Shubhasiz, koʻp (kishilar) bilmagan 
hollarida oʻz havo-xohishlari bilan (oʻzlarini ham o`zgalarni ham) yoʻldan ozdirurlar. Albatta 
Parvardigoringiz bunday tajovuzkor kimsalarni juda yaxshi bilguvchidir». («An'om»-119). 


«Albatta U sizlarga faqat oʻlaksani, qonni, toʻngʻiz goʻshtini va Allohdan oʻzgaga atab soʻyilgan 
narsalarnigina harom qildi. Endi kimki zolim bo`lmagan va haddan oshmagan holida nochor vaziyatda 
qolsa, gunohkor boʻlmaydi. Albatta Alloh magʻfirat qilguvchi, rahmlidir». («Baqara»-173). 


Mazkur va boshqa dalillarga tayanib ulamolar: «Zaruratlar mahzurotlarga (mumkin boʻlmagan ishlarga) ruxsat 
ochadi» degan fiqhiy qoidani ishlab chiqqanlar: 


Musulmon jonini saqlab qolishi uchun tilida kufr kalimasini aytishi ham mumkin. 


«Kim Allohga iymon keltirganidan keyin (yana qaytib) kofir boʻlsa, (Allohning gʻazabiga duchor boʻlur). 
Lekin kim qalbi iymon bilan orom olgani holda (kufr kalimasini aytishga) majbur qilinsa, (uning iymoniga 
ziyon yetmas). Ammo kimning koʻngli kufr bilan (ya'ni Dindan chiqib, kofir boʻlish bilan) yoziladigan boʻlsa, 
bas, unday kimsalarga Alloh tomonidan gʻazab va ular uchun ulug“ azob bordir». («Nahl»-106). 


Mushriklar Ammor roziyallohu anhuni Rasululloh sollallohu alayhi va sallamni haqorat qilishga va oʻz 
olihalarni maqtab gapirishga majbur qilishdi. Ammor roziyallohu anhu boʻlib oʻtgan barcha ishni Nabiy sollallohu 
alayhi va sallamga aytdi. 


- Qalbing nima deydi?- soʻradilar undan Nabiy sollallohu alayhi va sallam. 
- Qalbim faqat iymon bilan orom topadi,- javob berdi Ammor roziyallohu anhu. 


- Agar ular oʻz qilmishlarini qaytarishsa, sen ham shu qilgan ishingni takrorlashing mumkin,- deb yoʻl 
koʻrsatdilar Rasululloh sollallohu alayhi va sallam. 


Agar kishi shundan boshqa imkon topmasa, oʻzi va ahli-oilasini halokatdan qutqarish uchun kufr diyoriga ham 
hijrat qilishi mumkin. Rasululloh sollallohu alayhi va sallam ayrim ashoblarini Habashiston yeriga hijrat qilishga 
buyurdilar. Habashiston kufr mamlakati boʻlsada, adolatparvar shohi bilan tanilgan yurt edi. Himoyachisiz qolgan 
moʻminlar Makka mushriklari zulmidan faqat Habashistonga hijrat qilib qutildilar. 


Ibn Hazm aytadi: - Zulmdan qutulish uchun musulmonlar orasida himoyachi topolmay dorul harbga 
(musulmonlar bilan urush holatidagi davlatga) qochishga majbur boʻlgan kishi - basharti u yerda musulmonlarga 
qarshi kurashmasa va moʻminlar zarariga kofirlarga yordam bermasa - gunohkor bo`lmaydi. Chunki u shundan 
boshqa chorasi yoʻq boʻlgan muztar hisoblanadi. 


Shuning uchun imom Zuhriy Muhammad ibn Muslim ibn Shihob «Agar Hishom ibn Abdulmalik vafot etsa, 
Rum yerlariga ketaman», deb qaror qilgandi. Chunki Hishomning oʻrniga oʻtirishi kutilayotgan Valid ibn Yazid 
Zuhriyni oʻldirishga nazr qilgandi. Shunday holatga tushgan har qanday insonning holati uzrli hisoblanadi. 


3. Musulmonlar safini koʻpaytirish, mushriklarni zaiflashtirish 


Ma'lumki, hijratning asosiy gʻoyalaridan biri jihod farizasiga hayot bagʻishlamoq, moʻminlar safini ziyoda 
etib, mushriklar kuchini kesmoqdir. Hijrat bilan jihod bir-biridan ajralmaydigan va bir-birini taqozo qiladigan 
mutalozim narsalardir. Soʻzimiz dalili sifatida bir necha oyat-hadislarni keltirib oʻtamiz: 

«Albatta iymon keltirgan, hijrat qilgan va moli-jonlari bilan Alloh yoʻlida kurashgan zotlar va (Makkadan 
hijrat qilib kelgan muhojirlarga) uy joy berib, yordam qilgan zotlar - ana oʻshalar bir-birlariga doʻstdirlar». 
(«Anfol»-72). 


«Albatta iymon keltirgan, (vatanlaridan) hijrat qilgan, Alloh yoʻlida kurashgan zotlar ana oʻshalar Allohning 
rahmatidan umidvordirlar. Alloh magʻfiratli, rahmlidir». («Baqara»-218). 


«Iymon keltirgan, hijrat qilgan va Alloh yoʻlida kurashgan zotlar va (muhojirlarga) uy-joy berib, yordam 
qilgan zotlar - ana oʻshalar haqiqiy moʻminlar boʻlib, ular uchun magʻfirat va ulug“ rizq bordir». («Anfol»-74). 


E'tibor bering, yuqoridagi oyatlarda hijrat kalimasi hamma joyda jihod kalimasidan oldin zikr qilingan. 
«Modomiki jihod bor ekan, hijrat to`xtamaydi». (Ahmad rivoyati). 
Ya'ni biron jihod qilinadigan yer bor ekan, albatta hijrat ham mavjuddir. Zero Alloh yoʻlida jihod qilmoq 


uchun mo`minlar birlashmoqlari, jihod yerida to“planmoqlari kerak. Bu esa ulardan oʻsha yerga oʻz yurtlaridan 

hijrat qilishlarini taqozo etadi. 


«To tavba uzilmagunga qadar (ya'ni tavba qabul etilmay qoladigan kun kelgunga qadar) hijrat to“xtamaydi. 
Tavba esa quyosh magʻribidan bosh koʻtargunga qadar uzilmaydi». (Ahmad, Abu Dovud rivoyati). 


Ma'lumki jihod qiyomatga qadar davom etadi: 
«Otlar peshonasiga qiyomatga qadar yaxshilik - ajr va oʻlja bitilgandir». (Muslim rivoyati). 
Demak, jihod uchun lozim muqaddima boʻlgan hijrat ham qiyomatga qadar toʻxtamaydi. 


Dorul harbdan hijrat qilmagan musulmonlar kufr ahli uchun jonli qalqon vazifasini otashga majbur boʻlib 
qolishlari mumkin. Chunki ayrim holatlarda kofirlar o“z yurtida istiqomat qilayotgan musulmonlarni birodarlariga 
qarshi jang qilishga majburlaydilar. Ana shunday xatarli ehtimolga shar'iy dalillarda koʻp bora ishora qilib oʻtiladi. 


«Albatta (musulmonlar bilan birga hijrat qilmasdan kofirlar qoʻl ostida yashashga rozi boʻlish sababli) oʻz 
jonlariga jabr qilgan kimsalarning jonlarini olish chogʻida farishtalar ularga: «Qanday holda yashadingiz?» 
deganlarida: «Biz bu yerda chorasiz bechoralar edik», dedilar. (Shunda farishtalar): «Hijrat qilsanglar Allohning 
yeri keng emasmidi?! (Nega dinu iymonlaringiz yoʻlida bu yurtdan hijrat qilmadinglar?)», deyishdi. Bundaylarning 
joylari jahannamdir. Qandayam yomon joydir u». («Niso»-97). 


Ushbu oyatda zikr etilgan musulmonlar hijrat qilishga va musulmonlar safiga qoʻshilishga qodir boʻla turib, 
bunday qilmadilar. Shu bilan ular oʻz jonlariga jabr qildilar. Chunki koʻp oʻtmay — Badr jangida - mushriklar 
Madinaga hijrat qilmay Makkada qolib ketgan musulmonlarni oʻz birodarlariga qarshi jangga chiqishga majbur 
etdilar. 


Ularning ba'zilari shu jangda moʻminlar oʻqidan halok boʻlishdi. Shunda moʻminlar qoʻlidan vafot topganlar 
Alloh huzurida chorasiz qolganlari va majburlanganlarini uzr keltirmoqchi boʻlishdi. Biroq Alloh ularning uzrlarini 
qabul qilmadi... 


Abdulloh ibn Abbos aytadi: 


«Rasululloh sollallohu alayhi va sallam zamonlarida Makkada qolgan musulmonlar mushriklar safini 
koʻpaytirib (majburan) jangga chiqishdi. Ayrimlariga oʻq tegib, ba'zilari esa qilich zarbidan halok boʻldi. Keyin 
Alloh ta'olo ushbu oyatni nozil qildi: 


«Albatta (musulmonlar bilan birga hijrat qilmasdan kofirlar qoʻl ostida yashashga rozi boʻlish sababli) oʻz 
jonlariga jabr qilgan kimsalarning jonlarini olish chogʻida farishtalar ularga: «Qanday holda yashadingiz?» 
deganlarida: «Biz bu yerda chorasiz bechoralar edik», dedilar. (Shunda farishtalar): «Hijrat qilsanglar Allohning 
yeri keng emasmidi?! (Nega dinu iymonlaringiz yoʻlida bu yurtdan hijrat qilmadinglar?)», deyishdi. Bundaylarning 
joylari jahannamdir. Qandayam yomon joydir u». («Niso»-97)». (Buxoriy rivoyati). 

Zahhok aytadi: «Mazkur oyat hijrat qilishga qodir boʻla turib, dini xorlansada, mushriklar orasida 


yashayvergan barcha-barchaga tegishli. O'zlariga zulm qilgan bunday kimsalar yuqoridagi oyat hukmi bilan 
bilittifoq haromga qoʻl urgan hisoblanadilar!!!» 


E'tibor qiling, ularning hijratni tark qilishlari oxir oqibat musulmonlarga - oʻz birodarlariga qarshi qurol 
koʻtarishga majbur etdi-ya! Hijrat xususida gap ketanda albatta uni tark qilishning shu kabi oqibatlarini ham 
e'tibordan chetda qoldirmaslik lozim. Abbos, Uqayl va Navfal kabi sahobalar ham Badr jangiga majburan 
mushriklar safida chiqishgandi. Ular musulmonlar tomonidan asir olindilar. 


Shunda Rasululloh sollallohu alayhi va sallam: 

- Ey Abbos, oʻzingizni va jiyaningizni toʻlov toʻlab asirlikdan ozod qiling!- dedilar. 

- Yo Rasululloh, axir biz sizning qiblangizga qarab namoz oʻqiymiz-ku, sizning shahodatingizni aytamiz-ku?!- 
deb hayron qoldi Abbos. 

- Ey Abbos, siz jangga kirishdingiz va magʻlub boʻldingiz!- dedilar Rasululloh sollallohu alayhi va sallam, 
soʻng quyidagi oyatni tilovat qildilar: 

«Hijrat qilsanglar, Allohning yeri keng edi-ku?!». 


Abdulloh ibn Mas'ud roziyallohu anhu aytadi: «Kim bir qavmning sonini koʻpaytirsa (ya'ni ular bilan birga 
boʻlsa), u o“shalardandir. Kim bir qavmning qilayotgan ishiga rozi boʻlsa, oʻzi ham oʻsha ishga sherikdir». 


Ibn Hajar yozadi: «Ma'siyat ahli orasida - ularni munkardan qaytarish yoki bir musulmonni qutqarish 
maqsadida emas - balki oʻz ixtiyori bilan hijrat qilmay qolgan musulmonlar xatokorlardir. Qodir boʻla turib hijrat 
qilmagan kishi uzrli sanalmaydi. Mushrik qarindoshlarining qistovi bilan hijratdan qolgan musulmonlar 

birodarlariga qarshi jangga chiqishga majbur boʻldilar. Ularning maqsadi birodarlariga qarshi urushish boʻlmasa- 
da, baribir zohirda mushriklar sonini koʻp koʻrsatib turishardi. Ana shuning uchun ham ular qoralandilar». 


Shayh Abdullatif aytadi: «Allohga ibodat qilib, sig`inib, Uning yoʻlida jihod qilib, dushmanlarini xorlab, 
Allohga oʻzini bagʻishlamoq hamda paygʻambarga itoat etib, uni qoʻllab-quvvatlab va musulmonlar jamoatiga 
qoʻshilib, Rasululloh sollallohu alayhi va sallamga boʻysunmoq hijratning asosiy maqsadlaridandir. Shu bois 
Qur'onning bir necha joyida hijrat iymon bilan birga zikr qilindi». 


4. Allohga da'vat qilmoq 


Alloh yoʻliga da'vat qilmoq, tavhid aqidasini xalqlarga yetkazmoq va odamlarni haq din ustida sobit etmoq 
uchun ham hijrat qilinadi. 


«Alloh(ning dinijga da'vat qilgan va (oʻzi ham) yaxshi amal qilib, «Shak-shubhasiz men 
musulmonlardanman», degan kishidan ham chiroyliroq soʻzlaguvchi kim bor?!». («Fussilat»-33). 


Islom butun olamga yuborilgan din. Paygʻambarlar Xotami Muhammad sollallohu alayhi va sallam butun 
olamlarga paygʻambar qilib yuborilganlar. Demak, u zot olib kelgan dinni butun olamga koʻtarib chiqmoq lozim. 


Biroq Alloh yoʻlidagi da'vat odamlarga Islomni hikmat va chiroyli mav'iza bilan yetkazib bera oladigan ilm 
egalari tomonidan amalga oshirilmogʻi lozim. Yoʻqsa, oʻzi hech narsani bilmagan kishi birovlarga nimani ham 
oʻrgata olardi?! 


Eslatma: Hijratning hukmi bayoniga kirishishdan oldin bir nuqtaga e'tiboringizni qaratmoqchi edim: Hijrat 
masalasi koʻtarilganda yuqorida sanab oʻtilgan barcha sabablar koʻzdan kechirilmog£ʻi lozim. Vaziyat taqozosi bilan 
turli kutilmagan masalalar ham chiqishi mumkin. Ya'ni har tomonlama puxta oʻylab va barcha sabablar hisobga 
olinib, qaror chiqarilishi maqsadga muvofiq. Faqat bir tarafni ushlab olib, qolgan jihatlarni mutlaqo e'tiborsiz 
qoldirmoq - aqldan emas, albatta. Zero har bir ish qilinishdan oldin undan keladigan foyda-zarar hisoblab 
koʻriladi... 

Hijratning hukmi 


Hijratning turlari, sabablari haqida bafurja gaplashganimizdan soʻng, endi uning ahkomlari borasida soʻz 
yuritamiz. Hijratning hukmlari toʻrt qismga boʻlinadi: 


1. Farz. 

2. Mustahab. 

3. Nafarz va na mustahab hijrat. 
4 


Harom. 


1. Farz hijrat. 


Agar moʻmin bir yerda dini va joniga yetadigan fitna-balolardan qoʻrqib yashasa, dinini, uning farizalarini ado 
qila olmasa va kofirlarning tazyiqi ostida ular safiga qoʻshilib, birodarlariga qarshi urushga chiqishdan oʻzini olib 
qocholmasa... 


Bunday holatdagi kishi oʻzini balo-uqubatlardan qutqarish uchun dinini zohir qilish imkoni bor yerga hijrat 
qilmog£i shart. Aks holda diniy farzlarning birini e'tiborsiz qoldirgan, qattiq gunohkor boʻladi. 


Yuqoridagidek vaziyatda hijratning farz boʻlishiga dalolat qiluvchi oyat-hadislar oʻtgan bobda oʻrganib 
chiqildi. 

Ibn Qudoma yozadi: «Mushriklar orasida dinini zohir qila olmayotgan, farzlarni ado etishdan ojiz qolgan va 
ayni paytda hijrat qilishga qodir boʻlgan kishi uchun hijrat farzdir. Chunki oyatda aytildiki: 


«Albatta (musulmonlar bilan birga hijrat qilmasdan kofirlar qoʻl ostida yashashga rozi boʻlish sababli) oʻz 
jonlariga jabr qilgan kimsalarning jonlarini olish chogʻida farishtalar ularga: «Qanday holda yashadingiz?» 
deganlarida: «Biz bu yerda chorasiz bechoralar edik», dedilar. (Shunda farishtalar): «Hijrat qilsanglar Allohning 
yeri keng emasmidi?! (Nega dinu iymonlaringiz yoʻlida bu yurtdan hijrat qilmadinglar?)», deyishdi. Bundaylarning 
joylari jahannamdir. Qandayam yomon joydir u». («Niso»-97)». 


Mazkur dahshatli va'id-tahdid hijratning farzligiga dalolat qiladi. Chunki qodir boʻlgan kishi farzni ado 
etmogʻi shart. Hijrat esa farz ado etilishi uchun zarurdir. Xullas, vojibning adosi uchun shart boʻlgan narsa ham 
vojibdir». 


Xususan islom diyori hijrat qiladigan musulmonlarga muhtoj boʻlib tursa, hijrat yanada ta'kidliroq tus oladi. 
Masalan Islomning avvalida hijrat yurti - Madinai Munavvara chor-atrofni oʻrab turgan mushriklar qarshisida 
kuch-qudrat kasb qilmoq uchun muhojirlarga nihoyatda muhtoj edi. 


Hijrat shu qadar katta ahamiyatga ega boʻlganidan doʻst-birodarlik va nusrat aynan hijratga bogʻliq etib 
qoʻyildi. 

«Albatta iymon keltirgan, hijrat qilgan va molu jonlari bilan Alloh yoʻlida kurashgan zotlar va (Makkadan 
hijrat qilib kelgan muhojirlarga) uy-joy berib, yordam qilgan zotlar - ana oʻshalar, bir-birlariga doʻstlardir. Iymon 
keltirgan, ammo hijrat qilmagan (ya'ni, hali-hanuz Makkada yashab turgan) kishilar esa to hijrat qilmagunlaricha 
sizlar ularga doʻstlik qila olmaysizlar (ya'ni, bir-birlaringizga hamkor, merosxoʻr boʻla olmaysizlar). Agar ular din 
yoʻlida sizlardan yordam soʻrasalar, yordam qilish zimmangizdadir. Magar ularga, oʻrtalaringizda (urushmaslik 
haqida) ahdu-paymon boʻlgan qavmga (zarar yetkazish bilan yordam qilmaysizlar). Alloh qilayotgan 
amallaringizni koʻruvchidir». («Anfol»-72). 


Dorul islom bilan dorul kufr oʻrtasida urush borayotgan paytda ham kufr yurtidan tezroq hijrat qilmoq lozim. 
Chunki majburan mushriklar safiga qoʻshilgan moʻminlar birodarlari o“qidan halok boʻlishlari va dushman uchun 
tirik qalqon vazifasini oʻtab qolishlari mumkin. 


Umuman har bir davlat biron yurtga urush qilmoqchi boʻlsa, avval u yerdagi oʻz fuqarolarini olib chiqishga 
harakat qiladi. 


Yuqoridagidek holatlarda qodir boʻla turib hijrat qilmaslik gunoh. Ushbu gunohning darajasi hijratdan 
qolishlik qay natijaga olib borishiga qarab turlicha boʻladi. Agar hijratdan qolish bilan kishi fisq-fujur va zulmga 
majburlansa, hijratdan qolgan kimsa gunohkor sanaladi. Agar hijratni tark qilish tufayli kufrga va dushmanga 
sotilishga majbur boʻlsa, unday kimsa murtad-kofir boʻladi. 


«Niso» surasining 97-oyati va quyidagi oyati karima bunga hujjatdir: 

«Ular (kufr yoʻlini tanlashlari sababli) o“z jonlariga jabr qilgan hollarida (oʻlim) farishtalari ularning jonlarini 
olurlar. Shunda ular (taqdirga) tan berib: «Bizlar biron yomonlik-gunoh qilgan emasmiz» (derlar). Yoʻq, shak- 
shubhasiz Alloh qilgan amallaringizni Bilguvchidir. Endi oʻzlaringiz mangu qoladigan jahannam darvozalaridan 
kiringiz! Mutakabbir kimsalarning borar joylari naqadar yomon!» («Nahl»-28,29). 


Mazkur oyatlar hijratni tark qilib, mushriklar bilan qolishni ma'qul koʻrgan va oxir-oqibat mushriklarga 
yordam berib, moʻminlarga qarshi kurashishga majbur boʻlgan kimsalar xususida nozil boʻlgan. 


Oyatda: «Endi oʻzlaringiz mangu qoladigan jahannam darvozalaridan kiringiz!» deyilishi ularning hijratni tark 
qilib, mushriklarga yordam berganlari sababli kofir hollarida hayotdan koʻz yumganlarini anglatadi. Chunki faqat 
kofir holda oʻlim topgan kimsalargina do“zaxda mangu qolurlar. 


Rasululloh sollallohu alayhi va sallam dedilar: 


«Shirk keltirib yurgan mushrik islomni qabul qilgach, to mushriklarni tashlab musulmonlarga qoʻshilmas ekan, 
Alloh ta'olo uning amalini qabul qilmaydi». (Ibn Moja rivoyati). 


Amalni qabul etilishidan mutlaqo toʻsadigan narsa faqat shirkdir. Aniqki, yuqoridagi hadisda hijratning tark 
etilishi oqibatida kufrga qaytish kelib chiqadigan holatlar nazarda tutilgan. 


Shayx Abdullatif yozadi: «Alloh dushmanlariga yordam berish, ularning dini, mafkurasi va boshqa botillarini 
qoʻllab-quvvatlash, shuningdek kofirlarni yaxshi koʻrish, ularga itoat etish va ularning yoʻlini tutganlarni maqtash, 
kofirlarga qarshi jihodni tark etib, ularga xuddi aka-ukadek, doʻ“stdek muomala koʻrsatish - islomga mutlaqo yot 
boʻlgan eng ulkan va eng ogʻir gunohlardandir». 


Shayxul Islom Ibn Taymiyya yozadi: «Moʻgʻil tatarlar qoʻshini ta'minotiga yordam bergan va ularga 
qoʻshilgan kimsalar murtaddir. Bunday murtadlarning qoni va moli halol!» 


Bugun ba'zi yurtlarda bosqinchilar va boshqa kofirlar ta'minotiga yordam berayotgan, dini va yurti himoyasi 
uchun kurashayotganlarga qarshi kurashda kofir yonini olayotgan, uning saflarini to“ldirayotgan musulmonlar ham 
murtaddirlar! Bunday kimsalarning ham qoni va moli halol boʻladi. 


Ibn Hazm yozadi: «Islom yurtini tashlab kufr yeriga qochgan kimsalar Allohdan, musulmonlar imomi va 
jamoatidan qochgan hisoblanadi. Chunki nabiy sollallohu alayhi va sallam mushrik orasida qoʻnim topgan barcha 
musulmondan oʻzlarining pokliklarini aytganlar. Rasululloh sollallohu alayhi va sallam faqat kofirdangina oʻzlarini 
pok deb e'lon qilardilar!. Zero Alloh ta'olo marhamat qiladi: «Moʻminlar va moʻminalar bir-birlariga doʻstdirlar». 


Alloh va rasuli sari hijrat qilishdan koʻra oʻtkinchi dunyo va uning ziynatlarini afzal bilgan kimsalar Alloh 
ta'oloning ushbu va'iydiga haqli boʻladilar: 

«(Ey Muhammad sollallohu alayhi va sallam), ayting: «Agar ota-onalaringiz, bolalaringiz, aka-ukalaringiz, 
juftlaringiz, qarindosh-urugʻlaringiz va kasb qilib topgan mol-dunyolaringiz, kasod boʻlib qolishidan qoʻrqadigan 
tijoratlaringiz hamda yaxshi koʻradigan uy-joylaringiz sizlarga Allohdan, Uning paygʻ“ambaridan va Uning yoʻlida 
jihod qilishdan suyukliroq boʻlsa, u holda to Alloh O'z amrini (ya'ni, azobini) keltirgunicha kutib turaveringlar».» 
(«Tavba»-24). 


«Odamlar orasida shunday kimsalar borki, ular oʻzlarini Allohga teng bilib, ularni Allohni sevgandek 
sevadilar. Iymonli kishilarning Allohga boʻlgan muhabbatlari qattiqroqdir». («Baqara»-165). 


2. Mandub hijrat. 


Agar moʻmin oʻz yurtida dinini izhor qila olsa, farzlarni toʻla ado etsa va musulmonlarga qarshi mushriklar 
safida jang qilmasligi kafolatlangan boʻlsa, ushbu holatda hijrat mandub-mustahab sanaladi. Hijratga targʻib 
etuvchi bir qancha oyat-hadislarga amal qilgan holda mazkur hijratni mustahab deya olamiz. Yuqorida zikr 
qilingan sifatlar topilgan kishidan hijratning farzligi muayyan dalillarga asosan soqit boʻladi. Masalan: 


Abdulloh ibn Amr roziyallohu anhudan: 
«Bir kishi Rasululloh sollallohu alayhi va sallam huzurlariga kelib dedi: 
- Men sizga hijrat uchun bay'at bergani keldim. Ortimdan ota-onam yigʻlab qoldi. 


- Orqangga qaytib, ota-onangni qanday yigʻlatgan boʻlsang, shunday kuldirgin,- dedilar Nabiy sollallohu 
alayhi va sallam». (Nasoiy rivoyati). 


Ushbu hadis haligi bay'at bermoqchi boʻlgan kishi xususida hijratning mustahab ekanligiga dalolat qiladi. 
Demak, u yashayotgan yerida dinini izhor qilishga qodir bo“lgan moʻminlardan boʻlgan, vallohu a'lam. 

Abu Sa'id Xudriydan: 


«Bir a'robiy Rasululloh sollallohu alayhi va sallamdan hijrat haqida soʻradi. Shunda Nabiy sollallohu alayhi va 
sallam unga: 


- Qoʻygin, (ya'ni hijratni qoʻya tur) undan koʻra aytginchi, tuyalaring bormi? 
- Ha bor. 

- Ularning zakotini berasanmi? 

- Ha, beraman. 


- Demak, dengizlar ortida boʻlsang ham (ya'ni hijrat yurtida emas, undan uzoqda yashayotgan boʻlsang ham) 
amalda davom etaver. Zero Alloh biron amalingni zoe etmas». (Muttafaqun alayh). 


Izoh: Ulamolar bu hadis sharhida aytishadi-ki, bu a'robiy Makka fathidan soʻng hijrat qilish haqida soʻragan, 
ammo ortida oilasi, bola-chaqalari qolib ketishi ehtimoli boʻlgan. Shuning uchun Rasululloh sollallohu alayhi va 
sallam unga agar qilayotgan amallari shariatga muvofiq boʻlsa, Alloh ta'olo ularni hijratsiz ham chiroyli qabul 
etishini bayon qilib yoʻl koʻrsatganlar. 

Rasululloh sollallohu alayhi va sallam dedilar: 

«Kim Alloh va rasuliga iymon keltirsa, namozni toʻkis ado etsa, zakotni bersa va Ramazon ro`zasini tutsa - 
Alloh yoʻlida hijrat qilishi yoki tugʻilgan yurtida qolishidan qat'iy nazar - uni jannatga kiritmoq Alloh ta'ologa 
haqdir». (Buxoriy rivoyati). 

Demak, Alloh ta'olo farzlarini o“z yurtida toʻliq ado etishga qodir inson uchun hijrat farz boʻlmaydi. 

Ibn Qudoma yozadi: «Kufr yurtida dinini zohir, farzlarini qoyim qilish imkoniyatiga ega va ayni paytda hijrat 
qilishga ham qodir boʻlgan kishi uchun hijrat mustahabdir. U bir tarafdan kofirlarga qarshi kurashish, birodarlari 
safini toʻldirish, ularga yordam berish uchun boshqa tarafdan zolimlar bilan aralashib yurib, ularning sonini 


koʻpaytirmaslik va ular qilayotgan munkarlarga guvoh boʻlmaslik uchun ham hijrat qilishi mustahab. Faqat oʻz 
yurtida ham dinini zohir qila olgani uchun unga hijrat vojib deyilmaydi». 


Abu Nu'aym Nahhom hijrat qilmoqchi boʻlganida qavmi - Banu Adiy uni toʻxtatib qoldi. 


- Dininga amal qilgan holda shu yerda yashayver. Biz seni har qanday ozordan oʻzimiz himoya etamiz. Sen 
ham bizga qilayotgan yaxshiligingni to“xtatmasding,- deyishdi ular. 

Gap shundaki, Banu Adiy yetim-esirlari va bevalari Abu Nu'aym qaramog£ida edi. Shunday qilib u hijratni 
biroz keyinga qoldirdi, soʻng hijrat qildi. 

«Mening qavmim menga koʻrsatgan muomaladan koʻra sizning qavmingiz sizga yaxshiroq munosabatda 
boʻldi. Qavmim meni (oʻz shahrimdan haydab) chiqardi, meni oʻldirmoqchi boʻlishdi. Qavmingiz esa sizni hifzu 
himoyasiga oldi,- dedilar Rasululloh sollallohu alayhi va sallam». 


3. Na farz va na mandub boʻlmagan hijrat. 


Agar muslim hijrat qilishdan mutlaqo ojiz boʻlsa, uning uchun hijrat farz ham, mustahab ham sanalmaydi. 
Hijrat qilishni istashi va harakat qilishiga qaramasdan bunga hech qanday chora, imkoniyat va yoʻl topa 
olmayotgan nochor musulmonlar zimmasidan - to hijratga qodir boʻlgunlariga qadar hijrat soqit boʻladi. Chunki 
mutlaqo chorasiz qolgan kishi yelkasidan mukallaflik soqit boʻladi. 


«Bas, kuchlaringiz yetganicha Allohdan qoʻrqinglar!». («Tagʻobun»-16). 
«Hech kimga toqatidan tashqari narsani yuklatilmaydi». («Baqara»-233). 
«Alloh hech bir jonga toqatidan ortiq narsani yuklamaydi». («Baqara»-286). 


Kishi bir amalga mukallaf boʻlishi uchun avvalo oʻsha amalga qodir boʻlmog£ʻ£i shart qilinadi. Modomiki 
qudrati yetmas ekan, to qodirlik topmaguncha uning zimmasidan ushbu amal soqit boʻladi. 


«Faqat biron chora topishga qodir boʻlmay, (hijrat) yoʻlini istab topa olmagan chorasiz (keksa yoki nogiron) 
kishilar, ayollar va bolalar bor-ki, bundaylarni shoyad Alloh afv etsa. Zotan, Alloh afv etguvchi, magʻfirat 
qilguvchi boʻlgan zotdir». («Niso»-98-99). 


Na bir omon yoʻl topa olmagani va na biron chora qoʻllay olmagani bois hijrat qilish imkoniyatidan mahrum 
boʻlgan ayollar, bolalar, keksa va bemor kishilar uzrli sanaladi. 

Abdulloh ibn Abbos roziyallohu anhu aytadi: «Men va onam Alloh ta'olo uzrli sanagan nochorlardan edik». 


Ibn Qudoma ham «Mugʻniy»da yuqoridagi oyatni dalil keltirib: «Xastalik tufayli yoki kufr yurtida yashashga 
majburlangani bois yohud zaifligi jihatidan hijrat qilishga kuchi yetmagan kishilar, ayollar va bolalarga hijrat vojib 
boʻlmaydi. Qodirlik topilmagani bois ular uchun hijratni mustahab ham deyilmaydi», deb ta'kidlagan. 


4. Hijrat qilish harom boʻlgan holat. 


Hijrat sababli muhim masolih-manfa'atlarga putur yetsa va ularni hijrat diyorida amalga oshirib boʻlmasa, 
bunday holatda hijrat qilish mumkin emas. Masalan, din-diyonatini zohir qilishga qodir, fitna-balolardan omonda 
boʻlgan kishi oʻz e'tibori va mavqeidan foydalanib kofirlarni da'vat etish, zaif birodarlarini islomda bardam 
boʻlishga chorlash va ularni himoya qilish kabi xayrli ishlarni bajara olsa, unga hijrat qilish nojoizdir. Agar bunday 
shaxslar hijrat qilsalar, balo-ofatlarga yoʻl ochib, xayrli ishlarga putur yetkazganlari bois gunohkor boʻladilar. 


Aynan shuning uchun ham Rasululloh sollallohu alayhi va sallam kufr yurtida yashayotgan Najoshiyni 
Madinaga hijrat qilishini buyurmadilar. Bunga sabab Najoshiyning oʻz yurtida qolishi uning hijrat qilishidan koʻra 
musulmonlar uchun foydaliroq edi. Chunki u Makkadan Habash yurtiga boshpana istab kelgan sahobalarni 
himoyasiga olardi. Hatto u vafot etganida yurtida unga janoza oʻqiydigan odam topilmadi. 


«Rasululloh sollallohu alayhi va sallam sahobalariga buyurdilar: 

- O'zga yurtda vafot etgan birodaringizga janoza oʻqinglar! 

- Kim u?- soʻrashdi sahobalar. 

- Najoshiy!- dedilar Nabiy sollallohu alayhi va sallam». (Ibn Moja rivoyati) 
Yana bir rivoyatda: 

«Birodaringiz Najoshiy vafot etdi. Unga janoza oʻqinglar!» (Muslim rivoyati) 


Imom Shavkoniy yozadi: «Agar bir kishining hijratdan qolishi koʻpchilik musulmonlar uchun foydali ekanligi 
aniq boʻlsa, masalan uning amri ma'ruf va nahyi munkar qilishga yoki din ta'limini berishga imkoni boʻlsa, bunday 
shaxsning dinini fitnalardan olib qochib hijrat qilishiga qaraganda yurtida qolishi foydaliroq boʻladi va ushbu ulkan 
manfaat uchun u hijrat qilmay turishi lozim. Chunki hijrat sababli bu kishi erishadigan shaxsiy manfaat — agar u 
hijrat qilmaganida musulmonlarga keltirishi mumkin boʻlgan foyda oldida manfaat boʻlishdan chiqib yomonlikka 
aylanadi». 


Imom Shavkoniy ifodalagan hukm quyidagi hadis doirasiga kirsa ajab emas. 


«Odamlar bilan aralashib yurib, ulardan yetuvchi ozorlarga sabr qilgan moʻmin odamlarga qoʻshilmaydigan, 
ularning ozorlariga sabr qilmaydigan moʻmindan yaxshiroqdir». (Ibn Moja rivoyati) 


Shayxul islom Ibn Taymiyya yozadi: «Mazkur masala quyidagi umumiy qoida tarkibiga kiradi: Foyda-zarar, 
yaxshiliklar va yomonliklar bir vaqtda roʻbaroʻ“ kelganda rojeh ya'ni, zarari kamroq, foydasi koʻproq jihat e'tiborga 
olinadi. Agar bir xayrli amal ortidan keladigan zarar koʻproq boʻlsa, unga buyurilmaydi. Hatto foydasidan koʻra 
koʻproq zarar keltirishi mumkin boʻlgan xayrli amalni qilmoqlik harom hisoblanadi. Albatta bunda foyda va zarar 
shariat mezoni bilan o“lchanmog£i shart...». 

